Diari Oficial de la Generalitat Valenciana


Sumari del DOGV 1406, del 22-10-1990 (1990/819077)

ACORD de 15 d'octubre de 1990, del Consell de la Generalitat Valenciana, en matèria d'acció social i incentivación del personal del Servei Valencià de Salut.
-------------------------------------------------------------------------------------------------------------------------------------------------------------

### Dades del document

Número de DOGV
:   1406

Data del DOGV
:   22-10-1990

Secció del DOGV
:   ALTRES DISPOSICIONS

Número del document
:   1990/819077


Data del document
:   15-10-1990

Organisme emissor
:   Conselleria de Sanitat i Consum

Tipus de document
:   Acord

Anàlisi jurídica

Acord de 15 d'octubre de 1990, del Consell de la Generalitat Valenciana, en matèria d'acció social i incentivació del personal del Servei Valencià de Salut.  
El Consell de la Generalitat Valenciana, en sessió celebrada el dia 15 d'octubre de 1990, adoptà l'acord següent:  
«La Resolució 217/II aprovada pel Ple de les Corts Valencianes, en sessió celebrada el dia 28 de setembre de 1989, insta el Govern Valencià perquè en els pressuposts del Servei Valencià de Salut per a 1990 siguen coberts els objectius d'incentivació de personal segons el rendiment assistencial.  
Al si de la mesa sectorial de sanitat, la Conselleria de Sanitat i Consum ha subscrit el passat dia 3 d'octubre un acord amb les centrals sindicals CCOO i UGT en matèria de retribucions, acció social i mesures d'incentivació del personal per compliment dels objectius.  
Regulades pel Decret 169/1990, de 15 d'octubre, les retribucions del personal estatutari, de conformitat amb allò establert en l'article 5 de la Llei 4/1990, de 31 de maig, de Pressuposts de la Generalitat Valenciana per a 1990, i l'article 35 de la Llei 7/1990, de 19 de juliol, sobre negociació col·lectiva i participació en la determinació de les condicions de treball dels empleats públics, a proposta del Conseller de Sanitat i Consum i, quant a l?establiment de criteris para fixar la quantia individual dels incentius del Conseller d'Economia i Hisenda, el Govern Valencià acorda:  
1. Acció social.  
A les quantitats consignades en els plans econòmics del Servei Valencià de Salut corresponents a 1990 amb destinació a l'acció social del personal, s'addicionaran les següents:  
- 063.924.454 PTA amb destinació a ajudes d'estudis, prorrogant-se la vigència per a 1990 de la Circular 20/89 de la Secretaria General de la Conselleria de Sanitat i Consum de 5 d'octubre de 1989.  
- 044.110.588 PTA amb destinació a ajudes per a la criança de fills menors de sis anys. Es prorrogarà la vigència de la Circular 26/89 de la Secretaria General de la Conselleria de Sanitat i Consum de 13 de desembre de 1989, tot adaptant el seu contingut a la nova destinació de les ajudes.  
Dins de les disponibilitats pressupostàries existents en els plans econòmics dels Servei Valencià de Salut per a 1990, la Conselleria de Sanitat i Consum regularà el procediment perquè el personal amb plaça en propietat que es trobe en actiu puga obtenir acomptes ordinaris reintegrables sense interès, la quantia mínima dels quals serà equivalent al 20 per 100 del seu sou base en còmput anyal. Així mateix es regularan els terminis d'amortització, ordre de prioritat en la concessió i altres condicions per al seu aprofitament.  
Mesures de gestió i activitat assistencial  
En compliment d'allò establert en els Acords de la Proposta Sindical Prioritària, es destinaran per a l?exercici actual un total de cinc-cents milions de pessetes a fi d'implantar les «Mesures de gestió i activitat assistencial» que hi quedaren establertes, i a tal efecte s'acorden les següents mesures d'incentivació del personal:  
A) Les quantitats individuals que s'assignen en concepte d'incentivació remuneraran l'especial rendiment, l?interés o la iniciativa del titular del lloc, i també la participació en programes o actuacions concretes.  
En cap cas es faran assignacions de tipus capitatiu per categories, grups de titulació o qualsevol altre criteri que no responga als motius exposats en el paràgraf anterior.  
Per a 1990 s'assignarà la incentivació en funció del compliment dels objectius que per a l'atenció primària i l'assistència especialitzada es determinen. La representació dels treballadors coneixerà prèviament la concreció dels objectius generals en cada centre.  
L'avaluació del grau de compliment dels objectius pels distints equips de treball serà realitzada pel responsable del centre.  
Les quantitats individuals assignades per aquest concepte es comunicaran, abans del seu pagament i després de determinar-se, a la representació del personal, que podrà emetre els informes escaients, i es faran públics en els taulers d'anuncis dels centres.  
B) Aquest complement retribuirà, a més del compliment dels objectius referits, les activitats següents:  
1. Participació en programes d'extracció i/o trasplants d'òrgans complets, en les condicions que tot seguit es detallen:  
Els components dels equips percebran per cada extracció i implantament, conjuntament, les quantitats següents:  
- Equip personal facultatiu:  
- Per cada òrgan explantat: 150.000 PTA  
- Per cada òrgan implantat: 300.000 PTA  
- Equip personal d'infermeria:  
- Per cada òrgan explantat: 100.000 PTA  
- Per cada òrgan implantat: 200.000 PTA  
Anualment es fixaran els objectius assistencials del programa de cada hospital, incrementant-se les quantitats esmentades en funció de la superació dels objectius fixats de la forma següent:  
- D'1 a 10 òrgans per damunt de l?objectiu proposat: 50.000 PTA.  
- D'11 a 20 òrgans per damunt de l?objectiu proposat: 100.000 PTA  
- De 21 a 30 òrgans per damunt de l?objectiu proposat: 150.OOO PTA  
- Per damunt de 30 òrgans: 200.000 PTA  
La percepció d'aquestes quantitats serà incompatible amb el cobrament per la mateixa causa de mòduls de guàrdia de presència física i localitzada de facultatius.  
Amb l'aplicació d'aquesta modalitat d'incentivació quedarà sense efecte la Resolució de 5 d'agost de 1988, de la Conselleria de Sanitat i Consum, per la qual es dictaren instruccions per a l?aplicació d'allò disposat en l'acord del Consell de la Generalitat Valenciana de 9 de maig de 1988, sobre retribucions de determinat personal del Servei Valencià de Salut, quant al que es refereix a personal ATS/DUE d'equips de transplants, perfusionistes, hemodinàmica i histocompatibilitat d'Institucions Sanitàries.  
2. Participació del personal en programes de reducció de llistes d'espera tant quirúrgiques com exploratòries, en les condicions que tot seguit es detallen:  
El personal que participe en els programes que es determinen realitzant activitat més enllà de la jornada legalment establerta, percebrà en concepte d'incentivació les següents quantitats, per cada sessió:  
- Facultatiu: 19.958 PTA  
- ATS/DUE: 9.710 PTA  
- Tècnic Especialista: 8.165 PTA  
- Auxiliar d'infermeria: 7.280 PTA  
- Auxiliar Administratiu: 7.300 PTA  
- Zelador: 7.095 PTA  
3. Prestació de serveis fora de la jornada establerta  
Quan les necessitats del servei exigesquen la realització d'activitats fora de la jornada legalment establerta, en els supòsits de prolongació de la durada de les intervencions quirúrgiques programades, acompanyament de trasllats en ambulàncies i participació en l?equips mòbils de transfusió de sang, es compensaran les dites activitats amb lliurances suplementàries equivalents a l'activitat extra realitzada.  
No obstant això, si resultés impossible la compensació mitjançant lliurances, en el supòsits indicats, es pagarà en concepte d'incentivació la realització d'activitat fora de la jornada legal.  
4. Vacances fora del període estival  
Es compensarà, mitjançant els mòduls d'incentivació que es determine en el pla de vacances per a 1991, el seu gaudi voluntari fora dels mesos de juliol, agost i setembre, sempre que responga a un pla prèviament fixat. Els esmentats mesos constituiran el període de vacances ordinari.  
La Conselleria de Sanitat i Consum dictarà les instruccions necessàries per al compliment d'allò establert en aquest acord i es procedirà a la publicació en el Diari Oficial de la Generalitat Valenciana.  
València, 15 d'octubre de 1990.  
EL Conseller Secretari del Consell Valencià,   
EMERIT BONO I MARTINEZ